kardosdrur/scandi-wiki huggingface dataset:
Dansk Forum

Foreningen Dansk Forum blev oprettet af unge nationalister på et møde i 1996, hvor Dansk Ungdom få minutter tidligere var blevet nedlagt. Dansk Ungdoms økonomiske midler, og størstedelen af medlemsskaren fulgte med over i den nye organisation. Dansk Forum var i 1996-2000 meget aktive på to områder: at blive valgt ind i fakultetsråd og konsistoriet på Københavns Universitet, samt overvågning af antiracistiske bevægelse.

Hovedparten af de ledende personer omkring Dansk Forum var studerende på Københavns Universitet, og forsøgte at blive valgt ind i fakultetsrådene for Samfundsvidenskab og Humaniora, ligesom de stillede op til valget til Københavns Universitets konsistorium. Gruppen stillede op i både 1998 og 1999, men uden succes begge år. I 1999 fik gruppen f.eks. kun 88 ud af næsten 9.000 afgivne stemmer ved konsistorievalget.

Dansk Forum havde fokus på overvågning af aktive antiracister, og deres hjemmeside indeholdt en vejviser til såkaldte autonome tilholdssteder med adresser på venstrefløjsgrupper og antiracistiske foreninger. I 1998 anbragte Dansk Forum også en infiltrator i den venstreorienterede gruppe Rebel. Dansk Forum ophørte reelt i 2000, men først i 2003 blev gruppens hjemmeside nedlagt.

Dansk Forum udgav 1996-98 medlemsbladet Runestenen, der i 1999 skiftede navn til Atterdag. Bladet ophørte i 2000.

Enkelte af folkene i Dansk Forum var ligeledes aktive i foreningen Dansk Samling. Heriblandt Dansk Samlings tidligere formand Adam Wagner.

Kilder 

 Rune Engelbrecht Larsen: Det Nye Højre: http://www.humanisme.dk/hoejre/kapitel3.php
 Rene Karpantschoff: Nynazismen og dens modstandere i Danmark (1999)
 Researchkollektivet Redox: Højreradikale grupper i Danmark

Forum
Etableret i 1996
Nationalisme
Dansk Ungdom

Dansk Ungdom var en nationalistisk ungdomsorganisation, der kun eksisterede fra november 1995 til 3. august 1996, hvorefter den nedlagt og afløst af Dansk Forum. I den periode blev gruppen udsat for en stærkt negativ mediedækning på grund af en episode, hvor en flok aktivister fra Dansk Ungdom sammen med et medlem af DNSB blev stoppet i Roskilde i en bil fyldt med våben og nazistisk propagandamateriale.

Desuden blev det afsløret, at Den Danske Forening støttede gruppen økonomisk. Dansk Ungdom fungerede i realiteten som en uofficiel ungdomsorganisation for Den Danske Forening. Det faktum at mange af medlemmerne var involveret i nazistiske aktivister og voldelige overfald ødelagde Dansk Ungdoms mulighed for at opfylde sit formål, og efter ni måneder blev foreningen derfor nedlagt. Dens midler og de fleste medlemmer overgik til det nystiftede Dansk Forum.

Kilder 
 Rune Engelbrecht Larsen: Det Nye Højre
 Rene Karpantschof: Nynazismen og dens modstandere i Danmark (1999)

Ungdom
Etableret i 1995
Ophørt i 1996
Partiet De Nationale

Partiet De Nationale var et dansk politisk parti på den yderste højrefløj, der eksisterede 1989-1994. Det blev stiftet af Albert Larsen, der var tidligere folketingskandidat for Fremskridtspartiet og samtidig medlem af DNSB. Hans søn Peter Larsen var også medlem af DNSB og fungerede som organisationens illustrator. Han fulgte med faderen over i det nye parti, hvor han blev ungdomsleder. Da Albert Larsen døde i 1994, overtog sønnen ledelsen af Partiet De Nationale, men efter få måneder gav han op og nedlagde partiet. I 1995-96 var Peter Larsen medlem af Den Danske Forening og med i ledelsen af dennes uofficielle ungdomsorganisation Dansk Ungdom, som han var medstifter af.

Ideologi 
Partiet De Nationale var inspiret af nazismen og ønskede et etnisk rent Danmark styret efter førerprincippet, men det var et såkaldt krypto-nazistisk parti – dvs. et nationalsocialistisk parti, der udadtil ikke anvendte nazistiske symboler.

Holdning til vold 
Albert Larsen mente, at vold kunne være et nødvendigt led i den politiske kamp og fik en betydelig presseomtale, fordi han fremkom med trusler om vold mod politiske modstandere. Han blev som den eneste navngivne person sat i forbindelse med bombeattentatet mod venstrefløjspartiet Internationale Socialisters kontor i København 1992, hvor partimedlemmet Henrik Christensen omkom.

Valgresultater 
Partiet De Nationale stillede op til kommunalvalgene i 1989 og 1993, men fik begge gange under 100 stemmer.

Kilde 
 René Karpantschoff: Nynazismen og dens modstandere (1999)
 PET kommissionens bd. 11

Etableret i 1989
Ophørt i 1994
Nynazistiske politiske partier
Tidligere politiske partier i Danmark
Jørgen Hansen

Jørgen Hansen er navnet på flere personer:

 Jørgen Hansen (lensmand) (omkring 1543) – dansk lensmand, sædvanlig kaldet Jørgen Skriver
 Jørgen Hansen (renteskriver) (1613-1673) – dansk renteskriver
 Jørgen Hansen (biskop) (1802-1889) – dansk biskop
 Jørgen Chr. Hansen (1812–1880) – dansk operasanger
 Jørgen Hansen (lærer) (1837-1911) – dansk lærer
 Jørgen A. Hansen (1859-1935) – dansk læge, dr.med.
 Jørgen Hansen (kontorchef) (1867-1945) – dansk kontorchef
 Jørgen Hansen (roer) (1890-1953) – en dansk roer
 Jørgen Brinch Hansen (1909-1969) – dansk professor, dr.techn.
 Jørgen Hansen (advokat) (1931-1988) – dansk advokat, dr.jur.
 Jørgen Emil Hansen (født 1942) – dansk cykelrytter
 Jørgen Hansen (bokser) (1943-2018) – dansk bokser
 Jørgen Hansen (fodboldspiller) (født 1931) – dansk fodboldspiller
 Jørgen Wagner Hansen (født 1925) – dansk fodboldspiller
 Jørgen Hansen (politiker) – dansk politiker, Hals Kommune og Region Nordjylland
Henrik Bornemann (xylograf)

Henrik Julius Lauritz Valdemar Bornemann (10. juni 1865 i København – 5. december 1951 sammesteds) var en dansk xylograf. 

Hans forældre var skuespiller Henrik Christian Bornemann og Agnes Carlsen. Bornemann lærte xylografi hos Carl Hammer 1879-83 og arbejdede for andre værksteder samt private. Han gik på Kunstakademiet 1888-89 og var tegnelærer ved Københavns Kommunes skoler 1900-1930. Han har især udført illustrationer. Bornemann levede i en tid, hvor xylografien var ved at blive udkonkurreret af fotografiet og andre medier, og 1900 skiftede han derfor til en sikrere levevej.

Han forblev ugift og er begravet på Garnisons Kirkegård.

Værker 
 Træsnit efter tegninger af J.Th. Lundbye
 Illustrationer til Christian Winther: Hjortens Flugt, efter tegninger af Knud Larsen
 Illustrationer til H.C. Andersen: Snedronningen og Hvad Fatter gør, efter tegninger af Hans Tegner
 Træsnit efter malerier af de finske malere Albert Edelfelt, Akseli Gallen-Kallela og Eero Järnefelt
 Portræt af William Morris, efter tegning af Walter Crane (Kobberstiksamlingen)

Kilder 
 

Personer fra København
Henrik 2
Xylografer fra Danmark
Danskere i 1800-tallet
Danskere i 1900-tallet
Lærere fra Danmark
Courbevoie

Courbevoie er en fransk kommune i departementet Hauts-de-Seine i de østlige forstæder til Paris på Seinens venstre bred.

Eksterne henvisninger 

Byer i Hauts-de-Seine
Europæisk film

Filmkunst har sin oprindelse i Europa og opstod i biografform i 1890'erne, med blandt andet Lumière brødrenes kortfilm visninger i Frankrig.(se også filmhistorie).

Europæisk film har, i forhold til den dominerende amerikanske, ry for at være mere liberal med hensyn til nøgenhed og seksualitet, men også mindre liberal med hensyn til vold. En anden forskel er, at europæiske film ofte får ydet økonomisk støtte af staten, derfor er der også mere plads til at udvikle en mere personlig, kunstnerisk-orienteret form, ofte med mere kunstnerisk frihed i modsætning til den mere kommercielt orienterede underholdningsindustri.

Nogle vigtige europæiske film kunstnerisk stilart, tysk ekspressionisme, italiensk neorealisme, fransk ny bølge, polske filmskole, den nye tyske film, Dogme95 og den tjekkoslovakiske nye bølge.

Mange af de europæiske filmens fremtrædende udøvere samledes i European Film Academy, der årligt uddeler priser, European Film Awards.

Nogle europæiske filmfestivaler 
 Copenhagen International Documentary Festival
 Odense Internationale Film Festival
 Berlins filmfestival
 Filmfestivalen i Cannes
 Filmfestivalen i Karlovy Vary
 Filmfestivalen i Krakow
 International Filmfestival i Locarno
 Moskvas international filmfestival
 Rotterdams international filmfestival
 Filmfestivalen i San Sebastián
 International filmfestivalen i Thessaloniki
 Filmfestivalen i Venedig
 Stockholms filmfestival
 Göteborgs filmfestival
 BUFF Filmfestival i Malmö
 Jameson Dublin International Filmfestival

Eksterne henvisninger 
 Europa Cinemas 
 Top 10 film fra Spanien i henhold til IMDB.com 
 Cineuropa 
 Forum for europæisk film forskning 
 European Film Promotion 
 Fransk artikel om cinema i Europa, maj 2009 
 european-films.net  – Recensioner, trailere, interviews, nyheder og premierer på nye og kommende europæiske film

Filmhistorie efter geografisk område
Film i Europa
Selvforvaltning

Selvforvaltning er det selv at definere, tilrettelægge og gennemføre sine arbejdsopgaver oftest under hensyntagen til visse overordnede rammer eller retningslinjer

Det lokale selvstyre 
I Danmark har det siden 1860 været muligt for kommunerne selv at opkræve skatter og at fastsætte udskrivningsprocenten. Dette er et vigtigt fundament for den kommunale selvforvaltning.

Kilder 

Offentlig forvaltning
Itasca County

Itasca County er et county i den amerikanske delstat Minnesota. Amtet ligger i den nordlige del af delstaten og grænser op til Koochiching County i nord, St. Louis County i øst, Aitkin County i syd, Cass County i sydvest og mod Beltrami County i vest.

Itasca Countys totale areal er 7 583 km² hvoraf 680 km² er vand. I 2000 havde amtet 43.992 indbyggere. Amtets administration ligger i byen Grand Rapids.

Amtet har fået sit navn efter søen Grand Rapids som i sin tid er opkaldt efter en kortform af det latinske veritas caput som refererer til kilden til floden Mississippi
  
I Amtet ligger det store Clay Boswell kraftværk, nær byen Cohasset.

Demografi 
Ifølge folketællingen fra 2000 boede der 355,904 personer i amtet. Der var 131,151 husstande med 94,035 familier. Befolkningstætheden var 625 personer pr. km². Befolkningens etniske sammensætning var som følger: 91.36% hvide, 2.27% afroamerikanere.

Der var 131,151 husstande, hvoraf 40.00% havde børn under 18 år boende. 59.20% var ægtepar, som boede sammen, 9.10% havde en enlig kvindelig forsøger som beboer, og 28.30% var ikke-familier. 21.70% af alle husstande bestod af enlige, og i 5.50% af tilfældende boede der en person som var 65 år eller ældre.

Gennemsnitsindkomsten for en hustand var $61,863 årligt, mens gennemsnitsindkomsten for en familie var på $71,062 årligt.

Eksterne henvisninger 

Counties i Minnesota
Oversøisk departement

I Frankrig er de oversøiske departementer (DOM), (som også er oversøiske regioner) på linje med departementerne i France métropolitaine, karakteriseret som territoriale fællesskaber, hvilket vil sige, at de er afhængige territorier integreret i den franske republik, med en hvis grad af selvforvaltning. 

Neologismen "domien" er skabt som et demonym for personer, der stammer fra eller bor i et DOM.

De 5 DOM-er 

Der findes fem DOM-er i Frankrig i dag, som også har status af regioner, i henhold til forfatningsrevisionen i 2003. De fem DOM-er er:

 971 : Guadeloupe (hvorfra man i 2007 har udskilt øerne Saint-Barthélemy og Saint-Martin som er konstitueret som arrondissementer)
 972 : Martinique
 973 : Guyane (Fransk Guyana)
 974 : Réunion
 976 : Mayotte siden 31. marts 2011

Udtrykket "det femte DOM" har man brugt før indlemmelsen af Mayotte, om den del af befolkningen i France métropolitaine, som stammede fra et DOM, idet disse i 1999 udgjorde 585.000 personer, hvilket er lige så mange som i hvert af de andre

Historie 
De fem oversøiske departementer er de tidligere kolonier, som alle har bevaret en tilknytning til Frankrig, siden deres oprettelse i midten af det 17. århundrede (det 19. århundrede for Mayottes vedkommende). Fransk statsborgerskab er garanteret indbyggerne i Guadeloupe, Guyana, Martinique og Réunion siden 1848. Deres status som oversøisk departement er givet ved lov af 19. marts 1946

Algeriet har i denne sammenhæng udgjort et særtilfælde, idet landet var delt op i departementer, der ikke havde status af at være oversøiske, men blev betragtet som en del af France métropolitaine.

Saint-Pierre-et-Miquelon havde status som oversøisk departement i perioden fra 1976 til 1985.

Andre oversøiske landområder med lignende status 
Andre oversøiske dele af det franske statssamfund har næsten samme status som de oversøiske departementer. Et oversøisk område (COM) har en status, der ligner den, der gælder for et DOM. Mens Mayotte havde status af et collectivité départementale i perioden fra 2001 til 2011. COM-erne er dog ikke indlemmet i Frankrig som de ovrsøiske departementer.

Europæisk sammenhæng 
De oversøiske departementer er konstitueret som nationale franske territorier og er dermed en del af den europæiske union, men ligesom resten af de oversøiske territorier er de ikke medlem af Schengen.

Eksterne henvisninger

Kilder 

Frankrigs geografi
Oversøiske lande og territorier
Film i Indien

Indisk film er en af verdens førende med hensyn til kvantitet. I 2006 blev der lavet 1.091 film i landet. Fra 1950'erne til 1990'erne gav dette indiske filmindustri, en god fortjeneste, som siden har ændret sig som følge af øget tv-produktion, flere udenlandske film og piratkopiering af film.

Indiens mange sprog afspejles også i de film, der produceres. Hvert af de store indiske sprog – hindi, bengalsk, tamilsk, Telugu, malayalam og kannada – har egen filmcentral. Hindi film bliver produceret i Mumbai, hvor studierne ofte omtales kollektivt som Bollywood. Navnet er også blevet overført til andre sprog, tamilske film bliver produceret i Kollywood i distriktet Kodambakkam i Chennai, og telugu-film i Tollywood. Film produceret på bengalsk kaldes Tollygunge, da disse film i lang tid blev produceret i distriktet Tollygunge i Kolkata.

Bollywood er den største med hensyn til antal af film og indtægterne fra billetsalget, da hindi er det største sprog i Indien.

Historie 
Efter visningen af Lumière "levende billeder" i London (1895) som blev en sensation i hele Europa, og i juli 1896 havde Lumière-filmen været vist i Bombay (nu Mumbai). Den første kortfilm i Indien blev instrueret af Hiralal Sen, der starter med The Flower of Persia (1898). Den første fuld-længde film i Indien blev produceret af Dadasaheb Phalke, en lært i Indiens sprog og kultur, der bragte elementer fra sanskrit epos sammen for at producere hans Raja Harishchandra (1913), en stumfilm i Marathi. De kvindelige roller i filmen blev spillet af mandlige skuespillere. Den første indiske kæde af biografer var ejet af iværksætteren Jamshedji Framji Madan fra Kolkata (tidligere Calcutta). Han førte tilsyn med produktionen af 10 film om året, og fordelte dem i hele det indiske subkontinent.

Noter

Referencer 
 Burra, Rani Day & Rao, Maithili (2006), "Cinema", Encyclopedia of India (vol. 1), Thomson Gale, .

Litteratur 
 Ashish Rajadhyaksha (Herausgeber), Paul Willemen (Herausgeber): Encyclopaedia of Indian Cinema 
 Grimaud, Emmanuel: Bollywood film studio ou comment les films se font à Bombay, Paris, CNRS Éd., 2003
 Grimaud, Emmanuel: La spirale prolifique ou l'histoire du processus cinématographique dans l'Inde contemporaine, CNRS Éd., 2003, 

 
Indien
Vie-publique.fr

Vie-publique.fr er en fransk webportal, der er produceret af la direction de l'information légale et administrative (Dila), hvis formål er, at informere om aktuelle politiske, økonomiske, sociale, nationale og europæiske emner.

Endvidere skal den stille relevant dokumentation til rådighed for offentligheden, for at igangsætte og lette den offentlige debat i Frankrig.

Portalen er skabt i 2001.

Indhold 
Portalen er inddelt i tre hovedkategorier:

Aktualitet 
 Oversigt: daglige artikler om aktuelle emner i det politiske liv
 Aktuelle rapporter: komplette analyser
 Lov oversigter: for at give overblik over det parlamentariske arbejde
 En FAQ for borgerne: at skabe en enkel indgang til information om aktuelle emner

Evalueringer 
 Information om institutioner og det politiske liv: gennem at give adgang til oversigter over magtens organisering og funktionaliteten af institutionerne
 Rapporter og evalueringer af den førte politik: præsentationer af de store linjer i den førte politik og deres udvikling
 Kronologi over det politiske liv: datoer og begivenheder, der markerer det politiske liv i Frankrig, enten på årsbasis eller efter tema

Ressourcer 
 Base over offentlige debatter: at give direkte adgang til alle debatter, der har fundet sted på offentlige sider, for at give borgerne direkte mulighed for selv at deltage
 Bibliotek over offentlige rapporter: mere end 6.500 rapporter om emner, med relation til det offentliges handlinger

Ekstern henvisning

Kilder 

Frankrigs politik
Internetportaler
Modstandsmoment

Et modstandsmoment eller i konkrete tilfælde: det statiske moment, er en geometrisk egenskab ved et konstruktionselement (hovedsageligt bjælker), som benyttes inden for ingeniørfaget. 
Et profils modstandsmoment fortæller om dennes evne, til elastisk som plastisk at optage et moment.
De elastiske modstandsmomenter for et profils hovedakser findes ved at tage et delareal(dA) og multiplicere dette med afstanden til tyngdepunktsaksen(x og y): 

 

.

Modstandsmoment W kan også defineres som tværsnittets inertimoment I over distancen e som er afstanden fra tyngdeaksen til tværsnittets yderste punkt.

Se også 
 Inertimoment

Noter 

Geometri
Under 17 Gulf Cup of Nations 2011

Under 17 Gulf Cup 2011 blev afholdt i Qatar fra den 5. august – 15. august. Det var 8. gang at turneringen blev afholdt.

UAE var den forsvarende mester. Saudi-Arabien vandt turneringen for tredje gang.

Grupper

Gruppespil

Gruppe A 

Alle tider er lokale (GMT+3)

Gruppe B 

Alle tider er lokale (GMT+3)

4.-plads Playoff

Semifinaler

3.-plads Playoff

Finale

Se også 
Fodbold under Southeast Asian Games
AFC
AFC Asian Cup
East Asian Cup
Gulf Cup of Nations
South Asian Football Federation Cup
West Asian Football Federation Championship

Fodbold i 2011
2011
Bruce A. Beutler

Bruce Alan Beutler (født 29. december 1957) er en amerikansk immunolog og genetiker. Sammen med Jules A. Hoffmann modtog han i 2011 halvdelen af Nobelprisen i fysiologi eller medicin for "deres opdagelser vedrørende aktivering af medfødt immunitet". Den anden halvdel af prisen tilfaldt Ralph M. Steinman. 

Bruce Beutler er leder af Center for the Genetics of Host Defense ved University of Texas Southwestern Medical Center i Dallas, Texas, samt professor og formand for Department of Genetics ved The Scripps Research Institute i La Jolla, Californien.

Noter

Eksterne henvisninger 

Genetikere
Nobelprismodtagere i medicin
Nobelprismodtagere fra USA
Immunologer
Æresdoktorer ved NTNU
Jules A. Hoffmann

Jules A. Hoffmann (født 2. august 1941) er en luxembourgsk-fransk biolog. Sammen med Bruce A. Beutler modtog han i 2011 halvdelen af Nobelprisen i fysiologi eller medicin for "deres opdagelser vedrørende aktivering af medfødt immunitet". Den anden halvdel af prisen tilfaldt Ralph M. Steinman. 

Jules Hoffmann er forskningsleder og bestyrelsesmedlem ved Centre national de la recherche scientifique (CNRS) i Strasburg, Frankrig. I 2007 blev han præsident for Académie des sciences i Frankrig.

Forskning 

[B@9eea30--1961565070  Bruno Lemaitre and Jules Hoffmann: "The Host Defense of Drosophila melanogaster" (Annual Review of Immunology. 2007, nr 25, s. 697–743) (engelsk)
Marie Gottar, Vanessa Gobert, Alexey A. Matskevich, Jean-Marc Reichhart, Chengshu Wang, Tariq M. Butt, Marcia Belvin, Jules A. Hoffmann and Dominique Ferrandon: "Dual Detection of Fungal Infections in Drosophila via Recognition of Glucans and Sensing of Virulence Factors" (Cell 127, 1425–1437, December 29, 2006 ª2006 Elsevier Inc.) (engelsk)
Cécile Frolet, Martine Thoma, Ste´phanie Blandin, Jules A. Hoffmann, and Elena A. Levashina: "Boosting NF-kB-Dependent Basal Immunity of Anopheles gambiae Aborts Development of Plasmodium berghei" (Immunity 25, 677–685, October 2006 ª2006 Elsevier Inc.)
Jules A. Hoffmann: "The immune response of Drosophila" (Nature; vol 426M 6 November 2003)

Noter

Eksterne henvisninger 

Biologer fra Frankrig
Nobelprismodtagere i medicin
Nobelprismodtagere fra Frankrig
Ralph M. Steinman

Ralph Marvin Steinman (født 14. januar 1943, død 30. september 2011) var en canadisk immunolog og cellebiolog. Han blev 3. oktober 2011 tildelt halvdelen af Nobelprisen i fysiologi eller medicin for "sin opdagelse af dendritcellen og den rolle den spiller for immunitet". Det var en noget speciel situation, idet nobelpriserne ifølge vedtægterne ikke kan tildeles en person der er afdød. Imidlertid var Steinman død blot tre dage inden offentliggørelsen, og Nobelkomiteen var i god tro, da den udpegede Steinman som modtager. Den anden halvdel af prisen tilfaldt Bruce A. Beutler og Jules A. Hoffmann. 

Steinman var ansat ved Rockefeller University i New York, hvor han siden 1988 var professor i immunologi. Han opdagede dendritcellen i 1973 i forbindelse med sine postdoc-studier.

Noter 

Biologer fra Canada
Nobelprismodtagere i medicin
Nobelprismodtagere fra Canada
Immunologer
Medlemmer af Royal Society of Edinburgh
Tour de France 1977

Tour de France 1977 var den 64. udgave af Tour de France og fandt sted fra 30. juni til 24. juli 1977. Løbet bestod af 22 etaper på i alt 4.096 kilometer, kørt med en gennemsnitsfart på 35,419 km/t

Podieplaceringer 
De tre øverstplacerede i løbet var i rækkefølge:
 Bernard Thevenet (FRA)
 Hennie Kuiper (NED)
 Lucien Van Impe (BEL)

Etaperne

Referencer

1977
Cykelløb i 1977
Lakselv

Lakselv (nordsamisk Leavdnja, kvensk Lemmijoki) er en by og er administrastinscenteret i Porsanger kommune i Troms og Finnmark fylke i Norge. Byen har 2.206 indbyggere (2011). Lakselv ligger inderst i Porsangerfjorden. E6 går gennem byen, og fra Lakselv går riksvei 98 til Tana bru.

Erhvervsliv 
Lakselv har en mellemstor flyveplads, Lakselv Lufthavn, Banak, med daglige forbindelser til Tromsø og Kirkenes betjent af Widerøe, såvel som charterflyvninger i sommersæsonen. På flyvepladsen, der ligger cirka 2,5 kilometer nord for Lakselv centrum, er også redningshelikoptereskadrillen ved Banak flyplads stationeret; Eskadrillen har to Sea King helikoptere.

Lakselv har et stort udvalg af forretninger og varer sammenlignet med folketallet, og fungerer også som et handelssted for omkringliggende kommuner. Lakselv er for øvrigt Finnmarks fjerde største handelssted.

Lakselv huser også Finnmarkseiendommen (FeFo), som blev oprettet 1. juli 2006. FeFo forvalter 95% af jorden i Finnmark.

Fritidsaktiviteter 
I juli arrangeres udendørsarrengementet Midnattsrocken på Brennelvneset som samler tusindvis festivaldeltagere.  Festivalen ble arrangeret i årene 1984-1989 og efter en pause blev blev de genoptaget i 2001. Festivalen er nu blandt de største musikfestivaler i Nord-Norge.

Naturen omkring Lakselv har mange muligheder for friluftsliv. Lakselven løber igennem Lakselvdalen og er kendt for store laks.

Porsanger Idrætspark ligger i Lakselv, med fodboldhal, sportshal og stadion.

Personer fra Lakselv 
Lars Iver Strand som spiller for Vålerenga Fotball er fra Lakselv.

Referenser 

Byer i Troms og Finnmark
Porsanger
The O2 Arena

The O2 Arena (visuelt skrevet The O2 arena i sammenhæng med Sommer-OL 2012) er en indendørs multiarena i underholdningscentret The O2 i London, England. Under Sommer-OL 2012, hvor arenaen blev brugt til gymnastik, trampolinspring, basketball og kørestolbasket, blev arenaen kaldt for North Greenwich Arena. 

Med en tilskuerkapacitet på 20.000, afhængig af arrangementet, er den en af Europas største indendørs arenaer. Arenaen bruges til musik-, sports- og underholdningsarrangementer. The O2 Arena har i de seneste år været verdens mest populære musikarena, på baggrund af solgte billetter om året. I 2009 solgte arenaen 2.349.952 billetter, langt flere end Manchester Evening News Arena, Sportspaleis i Belgien og Madison Square Garden i New York.

Referencer 

Idrætsanlæg i London
Idrætsanlæg anvendt under sommer-OL 2012
Etableret i 2007
Multiarenaer i Storbritannien